THAI เสิร์ฟอาหารครัวการบินไทย ผ่านแอป “LINEMAN”
THAI เสิร์ฟอาหารครัวการบินไทย ผ่านแอป "LINEMAN"
THAI เสิร์ฟอาหารครัวการบินไทย ผ่านแอป "LINEMAN"
27 มี.ค. 2563

นางวรางคณา ลือโรจน์วงศ์ กรรมการผู้จัดการฝ่ายครัวการบิน บริษัท การบินไทย จำกัด (มหาชน) หรือ THAI เปิดเผยว่า ฝ่ายครัวการบิน ได้เปิดให้บริการสั่งอาหารผ่านแอปพลิเคชัน LINEMAN ในแคมเปญ อิ่ม อร่อย อยู่บ้าน เพื่อรองรับความต้องการสั่งซื้ออาหารที่เพิ่มขึ้นและเพิ่มความสะดวกสบายให้กับลูกค้า ด้วยอาหารที่ปรุงจากวัตถุดิบที่สด สะอาด ปลอดภัย ผ่านกระบวนการผลิตที่ได้มาตรฐานสากล ซึ่งลูกค้าสามารถสั่งซื้อเบเกอรี่ อาหาร Take Home, Meal Box Set อาทิ ข้าวน้ำพริกลงเรือ ข้าวไก่ผัดเม็ดมะม่วงหิมพานต์และปลาแซลมอนกระเทียมพริกไทย ข้าวผัดกุ้ง รวมถึงเครื่องดื่มหลากหลาย จากร้านพัฟแอนด์พาย ผ่านแอปพลิเคชัน LINEMAN
โดยลูกค้าสามารถกดสั่งซื้อทันที ได้ที่ https://lin.ee/aa3NVRK หรือsearch คำว่า Thai Catering (Puff&amp;Pie) อาคารรักคุณเท่าฟ้า บนแอปพลิเคชัน LINEMAN โดยค่าจัดส่งคิดตามระยะทาง นอกจากนี้ยังมีเมนูอาหารยอดนิยม อาทิ แซลมอนแดดเดียว จำหน่ายอีกด้วย
ทั้งนี้ ผู้ที่สนใจสามารถติดตามข่าวสารและโปรโมชั่นต่างๆ จากฝ่ายครัวการบินและร้านพัฟแอนด์พายได้โดยกดติดตาม Facebook Fanpage : Thai Catering และ Instagram : thaicateringofficial